# 

**Записник од 49-тата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

**З А П И С Н И К**

***Од 49-тата седница на Советот на Општина Берово одржана на ден 30.08.2024 година со почеток во 08:00 часот во салата за состаноци при општина Берово*.**

Седницата ја отвори и со неа раководеше Претседателката на Советот на Општина Берово г-ѓа Марија Буровска.

Од вкупно 15 Советници на седницата присуствуваа сите 15 советници и тоа: Марија Буровска, Стево Суџуковиќ, Славица Фурнаџиска, Гоце Ружински, Емилија Страторски, Владо Методиев, Глигорчо Крстовски, Герасим Гриовски, Петар Ружински, Ангела Здравковска, Наташа Ваканска, Виолета Марковска Димовска, Викторија Спенџарска Стеен, Александар Мишовски и Дејан Механџиски.

На Седницата присуствуваa Градоначалникот на општина Берово Звонко Пекевски и м-р. Анита Рунтевски како правна поддршка.

Претседателката на Совет, Марија Буровска, за работа на 49-тата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Записник од 47-та седница на Совет на Општина Берово;
2. Предлог Одлука за субвенционирање на ЈПКР “Услуга” Берово;
3. Годишна Програма за работа на ООУ “Дедо Иљо Малешевски” Берово за учебната 2024/2025 година;
4. Годишна Програма за работа на ООУ “Никола Петров Русински” с.Русиново, Берово за учебната 2024/2025 година;
5. Годишен Извештај за работа на ООУ “Никола Петров Русински” с.Русиново, Берово за учебната 2023/2024 година;
6. Шестмесечен извештај за работа на ЈПКР “Услуга” Берово за 2024 година;
7. Шестмесечен извештај за финансиско работење на ЈПКР “Услуга” Берово за 2024 година;
8. Годишна Програма за работа на ОСУ “Ацо Русковски” Берово за учебната 2024/2025 година;
9. Годишен извештај за работа на ОСУ “Ацо Русковски” Берово за учебната 2023/2024 година;
10. Годишен Извештај на ОЈУДГ “23 Август” Берово за период од 2023/2024 година;
11. Годишна Програма за 2024/2025 година на ОЈУДГ “23 Август” Берово;
12. Годишен План за вработување за 2025 година на ОЈУДГ “23 Август” Берово;
13. Советнички иницијативи и прашања;
14. Барања од институции и граѓани.

За збор се јави Градоначалникот Пекевски и побара дополнување на дневниот ред со 5 нови точки, за кои советниците имаат добиено материјали за разгледување:

* Одлука за измена на распоредот на средствата на Буџетот на Општина Берово за 2024 година;
* Одлука за проширување на средствата на Буџетот на Општина Берово за 2024 година;
* Решение за разрешување на член на Надзорен одбор на ЈПКР “Услуга” Берово;
* Одлука за прифаќање на донација од Јавно претпријатие за државни патишта;
* Годишен извештај за работа на ООУ “Дедо Иљо Малешевски” Берово за учебната 2023/2024 година;

И со ова дополнување точките 13. Советнички иницијативи и прашања и 14. Барања од институции и граѓани ќе бидат 18та и 19та точка од дневниот ред.

Никој од советниците не се јави за збор, па се премина на гласање и **со 15 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници** е усвоен следниот:

**ДНЕВЕН РЕД**

1. Записник од 47-та седница на Совет на Општина Берово;
2. Одлука за субвенционирање на ЈПКР “Услуга” Берово;
3. Годишна Програма за работа на ООУ “Дедо Иљо Малешевски” Берово за учебната 2024/2025 година;
4. Годишна Програма за работа на ООУ “Никола Петров Русински” с.Русиново, Берово за учебната 2024/2025 година;
5. Годишен Извештај за работа на ООУ “Никола Петров Русински” с.Русиново, Берово за учебната 2023/2024 година;
6. Шестмесечен извештај за работа на ЈПКР “Услуга” Берово за 2024 година;
7. Шестмесечен извештај за финансиско работење на ЈПКР “Услуга” Берово за 2024 година;
8. Годишна Програма за работа на ОСУ “Ацо Русковски” Берово за учебната 2024/2025 година;
9. Годишен извештај за работа на ОСУ “Ацо Русковски” Берово за учебната 2023/2024 година;
10. Годишен Извештај на ОЈУДГ “23 Август” Берово за период од 2023/2024 година;
11. Годишна Програма за 2024/2025 година на ОЈУДГ “23 Август” Берово;
12. Годишен План за вработување за 2025 година на ОЈУДГ “23 Август” Берово;
13. Одлука за измена на распоредот на средствата на Буџетот на Општина Берово за 2024 година;
14. Одлука за проширување на средствата на Буџетот на Општина Берово за 2024 година;
15. Решение за разрешување на член на Надзорен одбор на ЈПКР “Услуга” Берово;
16. Одлука за прифаќање на донација од Јавно претпријатие за државни патишта;
17. Годишен извештај за работа на ООУ “Дедо Иљо Малешевски” Берово за учебната 2023/2024 година;
18. Советнички иницијативи и прашања;
19. Барања од институции и граѓани
20. ***Записник од 47-мата седница на Совет на Општина Берово;***

Претседателката на Совет, Марија Буровска, отвори расправа по дадената точка. Никој од советниците не се јави за збор, па се премина на гласање и **со 15 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници,** е усвоен *Записник од 47-мата седница на Совет на Општина Берово;*

1. ***Одлука за субвенционирање на ЈПКР “Услуга” Берово;***

Претседателката на Совет, Марија Буровска, отвори расправа по дадената точка. За збор се јави Градоначалникот Пекевски кој истакна дека на претходната седница на Совет, а врз основа на известувањето на АД Водостопанство се донесе заклучок за изготвување на Одлука за субвенционирање на ЈПКР за покривање на дел од долг кон АД Водостопанство за период од 01.01.2024 година до 01.07.2024 година, што е предуслов за овозможување на приклучок за техничка вода во с.Ратево. За збор се јави советникот Петар Ружински и истакна дека како советничка група ВМРО сметаат дека оваа одлука за субвенционирање на ЈПКР за покривање на дел од долг кон АД Водостопанство не е решение за проблемот кој го имаат жителите на с.Ратево. На овие луѓе им треба квалитетна вода за пиење, а не техничка вода само за извршување на секојдневните потреби. Градоначалникот Пекевски истакна дека тоа не е решение, но е почеток за решавање на овој проблем, а е врз основа на предлог и барање на самите жители на с.Ратево. Советничката Славица Фурнаџиска даде предлог на оваа одлука да се додадат амандмани кои ќе бидат обврзувачки за АД Водостопанство прво да дадат согласност за приклучување, па потоа да се трансферираат средствата предвидени во одлуката. Предложи најпрво во член 1 од Одлуката сумата од 700 000 денари да се намали на 500 000 денари и во член ,3 да се додаде дека овие средства ќе бидат исплатени по предходно реализирање на одобрувањето за приклучок на сирова вода во с.Ратево.

Бидејќи никој друг од советниците не се јави за збор, се премина на гласање најпрво за:

* **амандман 1:** во член 1 од Одлуката сумата од 700 000 денари да се намали на 500 000 денари; - **15 гласа ЗА;**
* **амандман 2:** во член ,3 да се додаде дека овие средства ќе бидат исплатени по предходно реализирање на одобрувањето за приклучок на сирова вода во с.Ратево; - **15 гласа ЗА;**

па следствено на измените и дополнувањата со амандманите со **15 гласа ЗА, нема советници кои гласале ПРОТИВ, нема ВОЗДРЖАНИ советници** со измените и дополнувањата е усвоена *Одлука за субвенционирање на ЈПКР “Услуга” Берово;*

1. ***Годишна Програма за работа на ООУ “Дедо Иљо Малешевски” Берово за учебната 2024/2025 година;***

Претседателката на Совет, Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, потребно е да се направи измена во делот за подрачните училишта во селата Владимирово и Смојмирово, стои дека се во постапка за мирување, а треба да биде се во времено мирување. Комисијата нема забелешки.

Бидејќи никој од советниците не се јави за збор, се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници (советниците Глигорчо Крстовски и Александар Мишовски се изземаат од гласање)** е усвоенa *Годишна Програма за работа на ООУ “Дедо Иљо Малешевски” Берово за учебната 2024/2025 година;*

1. ***Годишна Програма за работа на ООУ “Никола Петров Русински” с.Русиново, Берово за учебната 2024/2025 година;***

Претседателката на Совет, Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, констатирана е техничка грешка во табелата со број на ученици, кој веќе е корегирана. Забелешки за програмата нема.

Бидејќи никој од советниците не се јави за збор, се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници (советничката Наташа Ваканска се иззема од гласање)** е усвоена *Годишна Програма за работа на ООУ “Никола Петров Русински” с.Русиново, Берово за учебната 2024/2025 година;*

1. ***Годишен Извештај за работа на ООУ “Никола Петров Русински” с.Русиново, Берово за учебната 2023/2024 година;***

Претседателката на Совет, Марија Буровска, отвори расправа по дадената точка и и како претседател на комисијата за јавни дејности истакна дека точката е разгледана на комисија, забелешки нема.

Бидејќи никој од советниците не се јави за збор, се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници (советничката Наташа Ваканска се иззема од гласање)** е усвоен *Годишен Извештај за работа на ООУ “Никола Петров Русински” с.Русиново, Берово за учебната 2023/2024 година;*

1. ***Шестмесечен извештај за работа на ЈПКР “Услуга” Берово за 2024 година;***

Претседателката на Совет, Марија Буровска, отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна дека оваа точка е разгледана на комисија за финансирање, на која беше присутен директорот на ЈПКР, кој детално го образложил извештајот. Тековните активности се реализираат навремено, со мали отстапувања, најчесто од технички карактер.

Бидејќи никој од советниците не се јави за збор, се премина на гласање и **со 7 гласа ЗА, нема советници кои гласале ПРОТИВ, 8 ВОЗДРЖАНИ советници** не е усвоен Шестмесечен извештај за работа на ЈПКР “Услуга” Берово за 2024 година;

1. ***Шестмесечен извештај за финансиско работење на ЈПКР “Услуга” Берово за 2024 година;***

Претседателката на Совет, Марија Буровска, отвори расправа по дадената точка и даде збор на претседателката на комисијата за финансирање, Славица Фурнаџиска, која детално го образложи извештајот во кој е дадено дека долговите на ЈПКР во првата половина од годината изнесуваат 1 302 309 денари, што се значително помали во однос на минатата година, и овие загуби се очекува до крајот на тековната година да се намалат уште повеќе.

Бидејќи никој од советниците не се јави за збор, се премина на гласање и **со 7 гласа ЗА, нема советници кои гласале ПРОТИВ, 7 ВОЗДРЖАНИ советници (советникот Владо Методиев е отсутен од гласање)** не е усвоен *Шестмесечен извештај за финансиско работење на ЈПКР “Услуга” Берово за 2024 година;*

1. ***Годишна Програма за работа на ОСУ “Ацо Русковски” Берово за учебната 2024/2025 година;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, нема забелешки по истата.

Бидејќи никој од советниците не се јави за збор, се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници (советниците Гоце Ружински и Наташа Ваканска се изземаат од гласање)**  е усвоена *Годишна Програма за работа на ОСУ “Ацо Русковски” Берово за учебната 2024/2025 година;*

1. ***Годишен извештај за работа на ОСУ “Ацо Русковски” Берово за учебната 2023/2024 година;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, нема забелешки.

Бидејќи никој од советниците не се јави за збор, се премина на гласање и **со 12 гласа ЗА, нема совтеници кои гласале ПРОТИВ, нема ВОЗДРЖАНИ советници (советниците Гоце Ружински и Наташа Ваканска се изземаат од гласање, а советничката Викторија Спенџарска Стеен е отсутна од гласање)** е усвоен *Годишен извештај за работа на ОСУ “Ацо Русковски” Берово за учебната 2023/2024 година;*

1. ***Годишен Извештај на ОЈУДГ “23 Август” Берово за период од 2023/2024 година;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, нема забелешки.

Бидејќи никој од советниците не се јави за збор, се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници (советничката Викторија Спенџарска Стеен е отсутна од гласање)** е усвоен *Годишен Извештај на ОЈУДГ “23 Август” Берово за период од 2023/2024 година;*

1. ***Годишна Програма за 2024/2025 година на ОЈУДГ “23 Август” Берово;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, нема забелешки.

Бидејќи никој од советниците не се јави за збор, се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници**  е усвоена *Годишна Програма за 2024/2025 година на ОЈУДГ “23 Август” Берово;*

1. ***Годишен План за вработување за 2025 година на ОЈУДГ “23 Август” Берово;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, предвидени е 3 нови вработувања.

Никој од советниците не се јави за збор па се премина на гласање и **со 7 гласа ЗА, 7 гласа ПРОТИВ, 1 ВОЗДРЖАН советник** не е усвоен *Годишен План за вработување за 2025 година на ОЈУДГ “23 Август” Берово;*

1. ***Одлука за измена на распоредот на средствата на Буџетот на Општина Берово за 2024 година;***

Претседателката на Совет Марија Буровска, отвори расправа по дадената точка и даде збор на Градоначалникот Пекевски кој образложи дека заради зголемениот број на делегации на Етно плоштад фестивалот се јави потреба за дополнителни средства за исплата кон добавувачите за услугите за периодот на одржување на фестивалот. Претседателката на комисијата за финансирање, Славица Фурнаџиска, истакна дека вкупниот износ на овие средства е 100 000 денари. Советникот Владо Методиев упати прашање колку вкупно средства се потрошени за фестивалот. На ова Градоначалникот Пекевски одговори дека по измирувањето на сите обврски кон добавувачите ќе дадеме извештај за потрошените средства.

Никој од друг советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Одлука за измена на распоредот на средствата на Буџетот на Општина Берово за 2024 година;*

1. ***Одлука за проширување на средствата на Буџетот на Општина Берово за 2024 година;***

Претседателката на Совет Марија Буровска, отвори расправа по дадената точка и даде збор на Градоначалникот Пекевски кој истакна дека оваа одлука е согласно измените во Буџетот на РСМ за дотации, конкретно за домот за стари лица за исплата на плати.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*Одлука за проширување на средствата на Буџетот на Општина Берово за 2024 година;*

1. ***Решение за разрешување на член на Надзорен одбор на ЈПКР “Услуга” Берово;***

Претседателката на Совет Марија Буровска, отвори расправа по дадената точка.

Од член на Надзорниот одбор на ЈПКР “Услуга” Берово, на нејзино барање се разрешува:

* Јованка Василевска-Петрушева.

Бидејќи никој од советниците не се јави за збор, се премина на гласање и **со 15 гласа ЗА, нема совтеници кои гласале ПРОТИВ, нема ВОЗДРЖАНИ советници** е усвоено*Решение за разрешување на член на Надзорен одбор на ЈПКР “Услуга” Берово;*

1. ***Одлука за прифаќање на донација од Јавно претпријатие за државни патишта;***

Претседателката на Совет Марија Буровска, отвори расправа по дадената точка и даде збор на Градоначалникот Пекевски кој образложи дека оваа одлука е согласно донацијата дадена во добра и услуги од давателот Јавно претпријатие за државни патишта на РСМ во вкупна количина од 50м3 отпадна гребана асфалтна маса која ќе се користи за потребите на општина Берово.

Бидејќи никој од советниците не се јави за збор, се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници (советникот Владо Методиев е отсутен од гласање)** е усвоена *Одлука за прифаќање на донација од Јавно претпријатие за државни патишта;*

1. ***Годишен извештај за работа на ООУ “Дедо Иљо Малешевски” Берово за учебната 2023/2024 година;***

Претседателката на Совет Марија Буровска, отвори расправа по дадената точка и како претседател на комисијта за јавни дејности истакна дека точката не е разгледана на комисија од причина што материјалите по истата пристигнаа по завршување на состанокот на комисијата.

Бидејќи никој друг од советниците не се јави за збор, се премина на гласање и **со 13 гласа ЗА, нем а советници кои гласале ПРОТИВ, нема ВОЗДРЖАНИ советници (советниците Глигорчо Крастовски и Александар Мишовски се изземаат од гласање)** е усвоен*Годишен извештај за работа на ООУ “Дедо Иљо Малешевски” Берово за учебната 2023/2024 година;*

1. ***Советнички иницијативи и прашања;***
2. Советникот Петар Ружински предложи за наредната година да се размисли и да се најде решение за регулирање на сообраќајот за време на верскиот празник Голема Богородица и обезбедување на транспорт на постарите лица кои доаѓаат од други места од државата до манастирот.

***2.*** ***Иницијатива за одржување на состанок за проблемите во ОФК „Малеш“;***

По поднесена усна иницијатива од советникот Александар Мишовски, советот на Општина Берово на 49-тата седница одржана на ден 30.08.2024 година донесе:

З А К Л У Ч О К

1. Да се свика состанок, на ден 03.09.2024 година (вторник) во салата за состаноци на Општина Берово, на ул. “Димитар Влахов” бр.10 во Берово, со почеток во 14:00 часот.

2. На состанокот да бидат поканети да присуствуваат:

Градоначалникот на општина Берово – Звонко Пекевски

Претседателот на ОФК “Малеш” Берово – Новица Печински

Членовите на Управниот одбор при ОФК “Малеш” Берово

Марија Буровска – Претседател на Совет при Општина Берово

Петар Ружински – советник при Совет на Општина Берово

Глигорчо Крстовски – советник при Совет на Општина Берово

Александар Мишовски – тренер при ОФК “Малеш” Берово

Љупчо Нешовски – тренер при ОФК “Малеш” Берово

Игор Демјански – тренер при ОФК “Малеш” Берово

3. Тема на состанокот ќе биде скенирање на состојбите во клубот, детектирање на слабостите во управувањето со ОФК “Малеш” Берово и изнаоѓање на решение за надминување на истите.

4. Се задолжува Претседателот на Управниот одбор да го извести Управниот одбор за присуство на состанокот.

Доколку имаат можност и се заинтересирани и останатите советници при Советот на Општина Берово можат да присустуваат на самиот состанок.

***3.*** Советникот Владо Методиев побара за чествувањето на празникот Голема Богородица општината да ги задолжи сопствениците на приватните имоти околу манастирот да ги средат и исчистат своите имоти.

***4.***  Советничката Ангела Здравковска побара за наредната година за време на одржување на етно плоштад фестивалот да се обезбеди пристап за мајки со бебешки колички.

1. ***Барања од институции и граѓани.***
2. ***Барање од Црвен Крст на РСМ, општинска организација Берово;***

На 49.та Седница на Совет на Општина Берово одржана на ден 30.08.2024 година, под точка Барања од институции и граѓани, е разгледано е барањето примено со архивски Бр.08-2696/1 од 19.08.2024 година и е донесен З А К Л У Ч О К дека барањето на Црвен Крст на РСМ, Општинска организација Берово, примено во Општина Берово со архивски Бр.08-2696/1 од 19.08.2024 година, за одобрување на користење на просторијата која во моментот ја користи Црвен Крст на РСМ, Општинска организација Берово СЕ ОДОБРУВА. Притоа, се задолжува одделението за правни и општи работи при Општина Берово да изработи Предлог Одлука за давање на времено користење на Црвен Крст на РСМ, Општинска организација Берово, на предметната просторија, заклучно со 31.12.2024 година и истата да ја достави како точка на дневен ред за првата наредна седница на Совет на Општина Берово..

1. ***Барање од Синдикална организација при ЈПКР “Услуга” Берово;***

На 49.та Седница на Совет на Општина Берово одржана на ден 30.08.2024 година, под точка Барања од институции и граѓани, е разгледано е барањето примено со архивски Бр.08-2705/1 од 20.08.2024 година и е донесен **З А К Л У Ч О К** со кој се задолжува одделението за правни и општи работи при Општина Берово да изработи Предлог Одлука за субвенционирање на ЈПКР “Услуга” Берово за исплата на регрес на вработените за користење на годишен одмор за 2023 година, во висина од 230.000,00 денари, согласно расположливите средства во Буџетот на Општина Берово за 2024 година за таа намена и истата да ја достави како точка на дневен ред за првата наредна седница на Совет на Општина Берово.

1. ***Барање од Градоначалник за произнесување;***

На 49.та Седница на Совет на Општина Берово одржана на ден 30.08.2024 година, под точка Барања од институции и граѓани, е разгледано е барањето за произнесување со Бр.08-2743/1 од 22.08.2024 година и е донесен **З А К Л У Ч О К** дека Советничката Група на ВМРО – ДПМНЕ при Советот на Општина Берово, дополнително, писмено да се произнесе за наводите од барањето на Градоначалникот, од причина што членовите на истата не гласаа ЗА усвојување на К1 и К2 обрасците на Општина Берово за вториот квартал.

1. ***Допис на Дом на културата “Димитар Беровски” Берово,;***

На 49.та Седница на Совет на Општина Берово одржана на ден 30.08.2024 година, под точка Барања од институции и граѓани, е разгледан дописот на Дом на културата “Димитар Беровски” Берово, примен во Општина Берово со архивски Бр.09-2805/1 од 29.08.2024 година и е донесен **З А К Л У Ч О К** дописот со доставената финансиска документација за реализирано патување во Брус, Р.Србија, да се достави до Одделението за финансиски прашања при Општина Берово.

Точките на дневен ред се исцрпени и седницата е завршена во 11:50 часот.

На крајот од седницата Претседателката на Совет на општина Берово, Марија Буровска се заблагодари на Советниците за присуството.

Усвоен со

Бр.09-3152/1

27.09.2024 година

Берово

*Записничар Претседател на Совет*

*Благородна Рунтевска Марија Буровска*

*\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

(*потпис) (потпис)*